CELEX: 32012R0134
Language: ro
Date: 2012-01-23 00:00:00
Title: Regulamentul (UE) nr. 134/2012 al Consiliului din 23 ianuarie 2012 privind repartizarea posibilităților de pescuit în temeiul Protocolului la Acordul de parteneriat în domeniul pescuitului dintre Comunitatea Europeană și Republica Mozambic

17.2.2012   
            
            
               RO
            
            
               Jurnalul Oficial al Uniunii Europene
            
            
               L 46/1
            
         REGULAMENTUL (UE) NR. 134/2012 AL CONSILIULUI
   din 23 ianuarie 2012
   privind repartizarea posibilităților de pescuit în temeiul Protocolului la Acordul de parteneriat în domeniul pescuitului dintre Comunitatea Europeană și Republica Mozambic
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               La 22 noiembrie 2007, Consiliul a adoptat Regulamentul (CE) nr. 1446/2007 privind încheierea Acordului de parteneriat în domeniul pescuitului dintre Comunitatea Europeană și Republica Mozambic (1) („acordul”). La acord a fost anexat un protocol de stabilire a posibilităților de pescuit și a contribuției financiare prevăzute de acordul respectiv (2). Protocolul menționat a expirat la 31 decembrie 2011.
            
         
               (2)
            
            
               Protocolul de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Republica Mozambic („protocolul”), care oferă navelor din UE posibilitatea de a pescui în apele asupra cărora Mozambic deține suveranitatea sau jurisdicția în domeniul pescuitului, a fost parafat la 2 iunie 2011.
            
         
               (3)
            
            
               La 23 ianuarie 2012, Consiliul a adoptat Decizia 2012/91/UE (3) privind semnarea în numele Uniunii Europene și aplicarea cu titlu provizoriu a protocolului.
            
         
               (4)
            
            
               Ar trebui să fie definită metoda de repartizare a posibilităților de pescuit între statele membre pe durata protocolului.
            
         
               (5)
            
            
               În conformitate cu articolul 10 alineatul (1) din Regulamentul (UE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare (4), Comisia informează statele membre interesate în cazul în care se constată că posibilitățile de pescuit repartizate Uniunii în temeiul unui acord de parteneriat în domeniul pescuitului nu sunt pe deplin utilizate. Absența unui răspuns în termenele stabilite în acest sens de către Consiliu se consideră că echivalează cu confirmarea faptului că navele statului membru în cauză nu utilizează pe deplin posibilitățile lor de pescuit repartizate în perioada respectivă. Se impune stabilirea respectivelor termene.
            
         
               (6)
            
            
               Având în vedere că protocolul la acordul de parteneriat în vigoare a expirat la 31 decembrie 2011, prezentul regulament ar trebui să se aplice de la 1 februarie 2012,
            
         ADOPTĂ PREZENTUL REGULAMENT:
   Articolul 1
   (1)   Posibilitățile de pescuit prevăzute în protocol se repartizează între statele membre după cum urmează:
   
               (a)
            
            
               nave de pescuit ton cu plasă-pungă
               
                           Spania
                        
                        
                           22 nave
                        
                     
                           Franța
                        
                        
                           20 nave
                        
                     
                           Italia
                        
                        
                           1 navă
                        
                     
                           Total
                        
                        
                           43 nave
                        
                     
         
               (b)
            
            
               nave de pescuit cu paragate plutitoare
               
                           Spania
                        
                        
                           16 nave
                        
                     
                           Franța
                        
                        
                           8 nave
                        
                     
                           Portugalia
                        
                        
                           7 nave
                        
                     
                           Regatul Unit
                        
                        
                           1 navă
                        
                     
                           Total
                        
                        
                           32 nave
                        
                     
         (2)   Regulamentul (CE) nr. 1006/2008 se aplică fără a aduce atingere acordului și protocolului.
   (3)   În cazul în care cererile pentru autorizații de pescuit din partea statelor membre menționate la alineatul (1) nu epuizează posibilitățile de pescuit stabilite prin protocol, Comisia ia în considerare cereri de autorizații de pescuit din partea oricărui alt stat membru în temeiul articolului 10 din Regulamentul (CE) nr. 1006/2008.
   (4)   Termenul în care statele membre trebuie să confirme că nu vor utiliza pe deplin posibilitățile de pescuit care le-au fost repartizate în temeiul acordului, după cum se menționează la articolul 10 alineatul (1) din Regulamentul (CE) nr. 1006/2008, se stabilește la zece zile lucrătoare de la data la care Comisia informează statele membre că posibilitățile de pescuit nu au fost epuizate.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 februarie 2012.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 ianuarie 2012.
      
         
            Pentru Consiliu
         
         
            Președintele
         
         M. GJERSKOV
      
   
   
      (1)  JO L 331, 17.12.2007, p. 1.
   
      (2)  JO L 331, 17.12.2007, p. 39.
   
      (3)  A se vedea pagina 3 din prezentul Jurnal Oficial.
   
      (4)  JO L 286, 29.10.2008, p. 33.